
A NURSE jelenség

A következő esszében egy olyan jelenséget fogok elemezni, mely számos angol akcentust és dialektust érint, melyekre jellemző a változó roticitás. Legjellemzőbb tulajdonsága, hogy megakadályozza a posztvokalikus /r/ vokalizációját, hogyha az azután a magánhangzó után áll, melyet az angol szakirodalomban Wells (1982) után NURSE magánhangzóként szokás jelölni. A jelenséget fonetikai oldalról fogom megközelíteni kielemezve azokat a lehetséges fonetikai jellemzőket, melyek a jelenség szociolingvisztikai felismeréséhez vezethetnek.  Elemzésem során a Browman és Goldstein-féle Artikulációs Fonológiát vettem alapul, mivel ez lehetővé tesz egy szigorúan fonetikai elvű megközelítést.



